 Ọpụpụ 24  O wee sị Mozis: Gbagoo gakwuru Jehova, gị na Erọn, Nedab na Abaịhu na mmadụ iri asaa nime ndị okenye Izrel, unu ga-anọkwa nebe dịtụ anya kpọọ isiala.Naanị Mozis ga-abịa Jehova nso; ma ha onwe ha agaghị abịaru nso, ndị Izrel agaghịkwa eso ya gbagoo.Mozis wee bịa kọọrọ ụmụ Izrel ihe niile Jehova kwuru na mkpebi ikpe ya niile, mmadụ niile wee jiri otu olu zaa, sị: Anyị dị njikere ime ihe niile Jehova kwuru.Mozis wee dee ihe niile Jehova kwuru nakwụkwọ. O wee bilie nisi ụtụtụ wuo ebe ịchụàjà nala ala ugwu ahụ, wuokwa ogidi iri na abụọ bụ nke kwekọrọ nọnụ ọgụgụ ebo iri na abụọ nke Izrel.E mesịa, o zipụrụ ụmụ okorobịa bụ ụmụ Izrel, ha wee chụọ àjà nsure ọkụ, jirikwa oké ehi dị iche iche chụọrọ Jehova àjà nkịtị na àjà udo.Mozis wee were ọkara ọbara oké ehi ndị ahụ gbanye nọkwá, o fesara ọkara nke ọzọ fọdụrụ nime ọbara ahụ nelu ebe ịchụàjà.Nikpeazụ, o weere akwụkwọ ọgbụgba ndụ ahụ gụọ ná ntị ndị Izrel. Ha wee sị: Anyị dị njikere ime ihe niile Jehova kwuru, anyị ga-erubekwa isi.Mozis wee were ọbara ahụ fesa ndị Izrel, sị: Ihe a bụ ọbara nke ọgbụgba ndụ unu na Jehova gbaworo nokwu a niile.Mozis na Erọn, Nedab na Abaịhu na mmadụ iri asaa nime ndị okenye Izrel wee gbagoo,ha wee hụ Chineke Izrel. Nokpuru ụkwụ ya, e nwere ihe dị ka ihe e ji mbadamba nkume safaya mee, nke dị ọcha ka eluigwe.Ma o setịpụghị aka ya megide ndị ikom ahụ a na-akwanyere ùgwù netiti ụmụ Izrel, kama ha hụrụ ezi Chineke nọhụụ, riekwa nri ma ṅụọ ihe ọṅụṅụ.Jehova wee sị Mozis: Gbagote bịakwute m nugwu, nọrọkwa na ya, nihi na m chọrọ inye gị mbadamba nkume na iwu na ntụziaka m ga-ede iji zie ha ihe.Mozis na Jọshụa onye ozi ya wee bilie, Mozis wee gbagoo nugwu nke ezi Chineke.Ma ọ gwara ndị okenye ahụ, sị: Cherenụ anyị nebe a ruo mgbe anyị ga-alọghachikwute unu. Lee! Erọn na Họọ so unu nọrọ. Onye ọ bụla nke nwere okwu ikpe, ya gakwuru ha.Mozis wee gbagoo nugwu ahụ ka ígwé ojii kpuchiri ugwu ahụ.Ebube Jehova wee dịgide nUgwu Saịnaị, ígwé ojii wee kpuchie ya ruo ụbọchị isii. Nikpeazụ, nụbọchị nke asaa, o si nígwé ojii kpọọ Mozis.Nanya ụmụ Izrel, ebube Jehova dị ka ọkụ na-erepịa ihe nelu ugwu ahụ.Mozis wee banye nime ígwé ojii ahụ ma gbagoo nugwu ahụ. Mozis wee nọgide nugwu ahụ ruo ụbọchị iri anọ, ehihie na abalị. 